CELEX: C2005/217/109
Language: da
Date: 2005-09-03 00:00:00
Title: Sag T-259/05: Sag anlagt den 8. juli 2005 af Kongeriget Spanien mod Kommissionen for De Europæiske Fællesskaber

3.9.2005   
            
            
               DA
            
            
               Den Europæiske Unions Tidende
            
            
               C 217/52
            
         Sag anlagt den 8. juli 2005 af Kongeriget Spanien mod Kommissionen for De Europæiske Fællesskaber
   (Sag T-259/05)
   (2005/C 217/109)
   Processprog: spansk
   Ved De Europæiske Fællesskabers Ret i Første Instans er der den 8. juli 2005 anlagt sag mod Kommissionen for De Europæiske Fællesskaber af Kongeriget Spanien, Madrid, ved Miguel Muñoz Pérez.
   Sagsøgeren har nedlagt følgende påstande:
   
               —
            
            
               Annullation af Kommissionens beslutning 2005/354/EF af 29. april 2005 om at udelukke visse udgifter, som medlemsstaterne har afholdt for EUGFL, Garantisektionen, fra EF-finansiering, for så vidt angår den del af beslutningen, som er genstand for søgsmålet
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Søgsmålet er anlagt til prøvelse af Kommissionens beslutning 2005/354/EF af 29. april 2005 om at udelukke visse udgifter, som medlemsstaterne har afholdt for Den Europæiske Udviklings- og Garantifond for Landbruget (1) (EUGFL), Garantisektionen, fra EF-finansiering. Følgende punkter i beslutningen anfægtes:
   
               —
            
            
               Pålæggelse af en korrektion på 100 % af de anmeldte udgifter til støtte til produktion af spindhør i produktionsårene 1998/1999 og 1999/2000. Ifølge Kongeriget Spanien foreligger der ikke uregelmæssigheder, som kan begrunde pålæggelse af en sådan korrektion, idet:
               
                           —
                        
                        
                           en korrektion på 100 % af udgifterne kræver, at der foreligger helt særlige omstændigheder, hvilket Kommissionen ikke har påvist
                        
                     
                           —
                        
                        
                           den rapport fra OLAF, som Kommissionen har baseret sig på, er behæftet med betydelige tekniske mangler, hvorfor rapportens konklusioner ikke kan udstrækkes til hele hørsektoren i Spanien
                        
                     
                           —
                        
                        
                           Kommissionen har ikke taget hensyn til de foranstaltninger, som de spanske myndigheder har truffet på området, og
                        
                     
                           —
                        
                        
                           Kommissionen har ikke på tilstrækkelig vis godtgjort, at den skade, som uregelmæssighederne i forvaltningen af støtteordningen for spindhør har påført fællesskabsbudgettet, har generel rækkevidde.
                        
                     
         
               —
            
            
               Pålæggelse af en korrektion på 25 % af de anmeldte udgifter til støtte til produktion af spindhør i produktionsårene 1996/1997 og 1997/1998. I denne forbindelse er det gjort gældende, at:
               
                           —
                        
                        
                           der er sket en tilsidesættelse af væsentlige formkrav under den procedure, som førte til vedtagelse af den finansielle korrektion, eftersom korrektionen blev besluttet, uden at medlemsstaten før afholdelsen af det obligatoriske bilaterale møde fik mulighed for at fremlægge de oplysninger, som Kommissionen havde udbedt sig, og, subsidiært,
                        
                     
                           —
                        
                        
                           der foreligger ikke uregelmæssigheder, som kan begrunde pålæggelse af den vedtagne finansielle korrektion, eftersom korrektionen ikke kan baseres på, at målene med den fælles markedsordning for hør og hamp er blevet tilsidesat, når Kommissionen selv anerkender, at alle de formelle betingelser for at få tildelt støtte er blevet opfyldt.
                        
                     
         
               —
            
            
               Pålæggelse, hvad angår støtten til hampproduktion, af en korrektion på 10 % og en anden på 25 % af udgifterne i produktionsåret 1996/1997 henholdsvis 1997/1998. På dette punkt har Kongeriget Spanien anført, at forpligtelsen til at afholde et bilateralt møde med den berørte medlemsstat ikke er blevet overholdt, hvilket udgør en tilsidesættelse af væsentlige formkrav. Subsidiært anføres endvidere følgende:
               
                           —
                        
                        
                           der foreligger ingen overtrædelse, som kan begrunde pålæggelse af den vedtagne korrektion, eftersom korrektionen baseres på, at målene med den fælles markedsordning for hør og hamp er blevet tilsidesat, samt på en uberettiget sammenligning mellem forholdene i hørsektoren og forholdene i hampsektoren, og
                        
                     
                           —
                        
                        
                           der foreligger ingen behørig begrundelse for stigningen i korrektionsprocenten fra produktionsårene 1997 og 1998 til 1999 og 2000.
                        
                     
         
               —
            
            
               Pålæggelse, hvad angår den kompenserende støtte til bananer, af en korrektion på 5 % af udgifterne i produktionsåret 2000. Med hensyn til denne del af stævningen afviser sagsøgeren, at der foreligger uregelmæssigheder, som kan begrunde pålæggelse af en korrektionsprocent.
            
         
      (1)  EUT L 112 af 3.5.2005, s. 14.